als_Latn dik_Latn sag_Latn
Paris Saint-Germain është gati të përgatisë një ofertë për të testuar Manchester City-in për të firmosur me Sergio Agueron gjatë verës.
Pep Guardiola po nis t’i besojë më tepër përforcimit të ri, Gabriel Jesus më shumë sesa argjentinasit duke hapur mundësinë e largimit të “El Kun”.
Në Paris pasi shitën Ibrahimovic dhe zhgënjimit me Jese, janë duke kërkuar një shok skuadre për Cavanin që po shkëlqen këtë sezon. Për këtë arsye PSG po përgatit një super ofertë prej 80 milionë paund, ose rreth 92 milionë Euro.
Një shumë kjo e vështirë për t’u refuzuar nga klubi anglez për një sulmues 28-vjeçar. Për të bindur vetë futbollistin, në klubin e sheikut Al Khelaifi janë gati t’i rrisin ndjeshëm pagën duke i dhënë 14.4 milionë euro në sezon.
als_Latn als_Latn als_Latn als_Latn